తెలంగాణలో మహిళా తహసీల్దార్ దారుణహత్య WATCH LIVE TV
పారాలింపిక్స్: మన క్రీడాధికారులకు బుద్ధే రాదా?!
ఎన్ని రకాల చేదు అనుభవాలు ఎదురైనా మన క్రీడాధికారులకు గుణపాఠాలు రావడం లేదు.
| Updated:
Sep 7, 2016, 05:11PM IST
ఎన్ని రకాల చేదు అనుభవాలు ఎదురైనా మన క్రీడాధికారులకు గుణపాఠాలు రావడం లేదు. రియో ఒలింపిక్స్ లో చేసిన పొరపాటునే మళ్లీ మన క్రీడాసంఘాల అధికారులు చేయడంతో భారత అథ్లెట్లు పారాలింపిక్స్ ప్రారంభోత్సవాల్లో పాల్గొనే అద్భుత అవకాశాన్ని కోల్పోయే ప్రమాదం ఏర్పడింది. ఒలింపిక్ క్రీడల మాదిరిగానే పారా ఒలింపిక్ క్రీడలకు కూడా ప్రారంభోత్సవానికి విశేష ప్రాధాన్యత ఉంది. ఈ ప్రారంభోత్సవంలో పాల్గొనడాన్ని ఆయా దేశాలకు చెందిన పారా ఒలింపియన్లు గర్వంగా భావిస్తారు. అలాంటి ఘనతర కార్యక్రమంలో మన భారత అథ్లెట్లు పాల్గొనే సదవకాశాన్ని కోల్పోయే ప్రమాదం ఏర్పడింది. మన పారాలింపిక్ అధికారులు పంపిణీ చేసిన నాసిరకం క్రీడాకిట్లే దీనికి కారణం. ఈ కిట్లు పారాలింపిక్ ప్రమాణాలకు అనుగుణంగా లేవని అంతర్జాతీయ పారాలింపిక్ కమిటీ(ఐపిసి) పసిగట్టి ఈ మేరకు భారత క్రీడాధికారులకు సమాచారం పంపింది. ఎంత త్వరగా సమగ్ర ప్రమాణాలు గల కిట్లను సమకూర్చుకుంటే అంతమంచిదని, లేకుంటే ప్రారంభోత్సవంలో పాల్గొనేందుకు భారత జట్టును అనుమతించబోమని తేల్చిచెప్పింది. ఇటీవల ముగిసిన రియో ఒలింపిక్స్ లో కూడా కొన్ని క్రీడాంశాల్లో మన అథ్లెట్లకు భారత ఒలింపిక్ సంఘం సమకూర్చిన కిట్లు నాసిరకం కావడంతో క్రీడాకారులపై అనర్హత వేటు పడే ప్రమాదం ఏర్పడిన సంగతి తెలిసిందే.